क्यूएफएक्स सिनेमाज

क्यूएफएक्स सिनेमाज (अङ्ग्रेजी: QFX Cinemas) नेपालका प्रमुख सहरमा चलचित्र भवन भएको मनोरञ्जन कम्पनी हो । राजेश सिद्धि, भास्कर ढुङ्गाना र नकिम उदीनद्वारा स्थापना भएको क्यूएफएक्स सिनेमाजमा नेपाली चलचित्रका साथै बलिउड र हलिउड चलचित्रको पनि प्रदशन गरिन्छ । 

इतिहास
नेपालको पहिलो चलचित्र भवन, जय नेपाल सिनेमा हलको नवीकरणको साथमा क्यूएफएक्स सिनेमाजको स्थापना भएको थियो । कम्पनीको विकास र विस्तार भई कुमारी चलचित्र भवनको स्थापना भयो । सुन्धारामा अवस्थित क्यूएफएक्स सिभिल मल नेपालको प्रथम सर्वोत्कृष्ट गुणस्तरको मल्टिप्लेक्स मानिन्छ । काठमाडौँ उपत्यकामा क्यूएफएक्सको सफलता पछि नेपालगञ्जमा क्यूएफएक्स बागेश्वरी, नारायणघाटमा क्यूएफएक्स जालमा र पोखरामा क्यूएफएक्स सिनेप्लेक्सको स्थापना गरियो । जनवरी २०१७ को तथ्याङ्क अनुसार नेपालमा क्यूएफएक्स सिनेमाजको कुल १५ स्क्रीन छन् ।

सुविधा
ललितपुरको पुलचोकमा अवस्थित क्यूएफएक्स लबीम मल उच्च गुणस्तरको 4K स्क्रीन भएको नेपालको प्रथम मल्टिप्लेक्स हो ।  क्यूएफएक्स सिनेमाजका मल्टिप्लेक्समा बार्कोद्वारा निर्माण गरिएका उच्च गुणस्तरका डिजिटल प्रोजेक्टर राखिएको हुन्छ ।

स्थान
 सहर  नाम  स्थान  स्क्रीन  सन्दर्भ ललितपुर  क्यूएफएक्स लबीम मल  लबीम मल, पुलचोक, ललितपुर  ३   काठमाडौँ  क्यूएफएक्स सिभिल मल  सिभिल मल, सुन्धारा, काठमाडौँ  ३   काठमाडौँ  क्यूएफएक्स कुमारी  कमलपोखरी, काठमाडौँ  २   काठमाडौँ  क्यूएफएक्स जय नेपाल  नारायणहिटी मार्ग, काठमाडौँ  १  काठमाडौँक्यूएफएक्स छायाठमेल, काठमाडौँ३ पोखरा  क्यूएफएक्स सिनेप्लेक्स  चिप्लेढुङ्गा, पोखरा  २   नारायणघाट  क्यूएफएक्स जालमा  जालमा, नारायणघाट  २   नेपालगञ्ज  क्यूएफएक्स बागेश्वरी  न्यू रोड, नेपालगञ्ज  २  

चित्रमाला

सन्दर्भ सामग्री

बाह्य कडी

श्रेणी:काठमाडौँ
श्रेणी:नेपालका चलचित्र भवनहरू